**Πληροφορίες υλοποίησης: προαπαιτούμενες γνώσεις, προετοιμασία υλικού**

Θεωρούμε σημαντική την ενημέρωση των γονέων για την υλοποίηση του προγράμματος, καθώς η εποικοδομητική συνεργασία σχολείου – οικογένειας βοηθά στην υιοθέτηση κοινών εκπαιδευτικών στόχων και κοινής στρατηγικής.

Πολύ σημαντική παράμετρος είναι η συνεργασία με όλους τους/τις εκπαιδευτικούς της σχολικής μονάδας και η πραγματοποίηση ή/και η επέκταση κάποιων δραστηριοτήτων στην ώρα των ειδικοτήτων. Λαμβάνοντας υπόψιν τις προτεινόμενες δραστηριότητες μερικών εργαστηρίων (π.χ. δημιουργία ψηφιακού βιβλίου) του παρόντος ΠΚΔ η συμβολή του/της εκπαιδευτικού της Πληροφορικής αποτελεί πολύτιμη βοήθεια για την άρτια διαθεματική και διεπιστημονική διεκπεραίωσή του. Για την υλοποίηση του προγράμματος θα χρειαστούν: χαρτόνια, χαρτί του μέτρου, μαρκαδόροι, ψαλίδια, κόλλες, αυτοκόλλητα χαρτάκια.

Ο/Η εκπαιδευτικός έχει ετοιμάσει ένα χαρτόνι ή χαρτί του μέτρου με τον τίτλο του κάθε εργαστηρίου, όπου θα αναρτώνται τα έργα των παιδιών. Στην αρχή κάθε εργαστηρίου οι μαθητές/τριες κάθονται σε κύκλο και γίνεται σύνδεση με τα προηγούμενα, αξιοποιώντας τα χαρτόνια των εργαστηρίων ή/και τα έργα των παιδιών.

3ο εργαστήριο: Προετοιμασία υλικού

Ο/Η εκπαιδευτικός έχει δώσει στα παιδιά υλικό με θέμα τη φιλία (π.χ. βιβλία, βίντεο, άρθρα από τον τύπο, το διαδίκτυο) και τα παιδιά σε ομάδες επεξεργάζονται και μελετάνε το υλικό, το οποίο παρέχει ερεθίσματα για προβληματισμό και συζήτηση.

.